ai8 C. PLINII HIST. NAT. LIB. XXXI. 



Mirum, in lacu Ascanio, et quibusdam circa Chalcida 

 fontibus, summas aquas dulces esse potarique, inferiores 

 nitrosas. In nitro optimum , quod tenuissimum : et ideo 

 spuma melior. Ad aliqua tamen sordidum , tamquam ad 

 inficiendas purpuras tincturasque omnes. Magnus et vitro 

 usus , qui dicetur suo loco. 



Nitrari ^Egypti circa Naucratim et Memphim tantum 

 solebant esse, circa Mempbim dtriores. Nam et lapi- 

 descit ibi in acervis : multique sunt cumuli ea de causa 

 saxei.. Faciunt ex his vasa , nec non frquenter liquatum 

 cum sulphure coquentes in carbonibus. Ad ea quoque, 

 quae inveterari volunt, illo nitro utuntur. Sunt ibi nitra- 

 riae , in quibus et rufum exit a colore terrae. Spumam 

 nitri , quae maxime laudatur, antiqui negabant fieri , nisi 

 quum ros cecidisset, praegnantibus nitrariis, sed non- 

 dum parientibus. Itaque non fieri incitatis, etiamsi cade- 

 ret. Alii acervorum fermento gigni existimavere. Proxima 

 aetas medicorum apbronitrum tradidit in Asia colligi , in 

 speluncis mollibus destillans. Specus eos colicas vocant : 

 dein siccant sole. 



Optimum putatur lydium : probatio , ut sit minime 

 ponderosum , et maxime friabile, colore paene purpureo. 



